"Спутник Лайт" ҟаҵаны Ҭырқәтәылаҟа ацара згәы иҭоу абжьгарақәа рырҭеит
© Sputnik / Максим БлиновСамолеты авиакомпании Turkish Airlines в Международном аэропорту Стамбул - новый аэропорт в Стамбуле, самый крупный в Турции.
© Sputnik / Максим Блинов/
Ҭырқәтәыла аиҳабыра атәыла алаларазы аԥҟаррақәа дырӷәӷәеит. Уажәы еилазаарак ала ишьақәгыло алаҵа, "Спутник Лайт" аиԥш иҟоу азхарҵаӡом.
АҞӘА, цәыббра 13 - Sputnik. Ҭырқәтәылаҟа ԥсшьара ицар зҭаху, акоронавирус аҟынтәи алаҵа "Спутник Лайт" ҟазҵаз, урыстәылаа ПЦР-тестқәа арҭароуп ҳәа РИА Новости иазеиҭалҳәеит АТОР адиректор хада Ломиӡе.
11 Цәыббра, 10:34
10
Лара илҳәеит ассоциациа абри азы аофициалтә еилкаара ишаҳәаз Москва иҟоу Ҭырқәтәыла Ацҳаражәҳәарҭаҿы.
"Абри азҵаараҿы аилымкаарақәа ыҟоуп. Ҭырқәтәылаҟа ԥсшьара ицар зҭаху, акоронавирус аҟынтәи алаҵа "Спутник Лайт" ҟазҵаз урыстәылаа ПЦР-тестқәа арҭароуп ушьҭан еилибамкаарак ҟалар аасҭа ", - лҳәеит лара.
Атестқәа раҭара алшоит аҳаиртә баӷәазаҿы.
Убри аан урыстәылатәи атурист еилахәырақәа ргәаанаграла аӡынтәи аныҳәақәа раан Ҭырқәтәыла, Египет, ЕАЕ, иара убасгьы Мексикеи Доминиканеи атоп-ҭирақәа рҿы аԥыжәара роуеит.